CELEX: 32019R0648
Language: bg
Date: 2019-04-15 00:00:00
Title: Регламент за изпълнение (ЕС) 2019/648 на Комисията от 15 април 2019 година за отмяна на Регламент за изпълнение (ЕС) № 113/2014 относно класирането на някои стоки в Комбинираната номенклатура

25.4.2019   
               
               
                  BG
               
               
                  Официален вестник на Европейския съюз
               
               
                  L 110/16
               
            
         РЕГЛАМЕНТ ЗА ИЗПЪЛНЕНИЕ (ЕС) 2019/648 НА КОМИСИЯТА
         от 15 април 2019 година
         за отмяна на Регламент за изпълнение (ЕС) № 113/2014 относно класирането на някои стоки в Комбинираната номенклатура
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 57, параграф 4 и член 58, параграф 2 от него,
         като има предвид, че:
         
                     (1)
                  
                  
                     С Регламент за изпълнение (ЕС) № 113/2014 (2) Комисията класира устройство, проектирано да записва последователност от изображения и включващо оперативна вътрешна памет, способна временно да съхранява тези изображения (т.нар. „високоскоростна камера“), в код по КН 8525 80 19 като „други телевизионни камери“.
                  
               
                     (2)
                  
                  
                     С решението си по дело C-372/17 (3) Съдът на Европейския съюз обяви Регламент (ЕС) № 113/2014 за невалиден.
                  
               
                     (3)
                  
                  
                     От съображения за правна сигурност разпоредбите, които са обявени за невалидни от Съда, следва официално да бъдат премахнати от правния ред на Съюза.
                  
               
                     (4)
                  
                  
                     Поради това Регламент за изпълнение (ЕС) № 113/2014 следва да бъде отменен.
                  
               
                     (5)
                  
                  
                     Мерките, предвидени в настоящия регламент, са в съответствие със становището на Комитета по Митническия кодекс,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Регламент за изпълнение (ЕС) № 113/2014 се отменя.
         
         
            Член 2
            Настоящият регламент влиза в сила в деня след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 15 април 2019 година.
            
               
                  За Комисията,
               
               
                  от името на председателя,
               
               Stephen QUEST
               
                  Генерален директор
               
               
                  Генерална дирекция „Данъчно облагане и митнически съюз“
               
            
         
         
            (1)  ОВ L 269, 10.10.2013 г., стр. 1.
         
            (2)  Регламент за изпълнение (ЕС) № 113/2014 на Комисията от 4 февруари 2014 г. относно класирането на някои стоки в Комбинираната номенклатура (ОВ L 38, 7.2.2014 г., стр. 20).
         
            (3)  Решение на Съда от 13 септември 2018 г., Vision Research Europe, C-372/17, EU:C:2018:708.